«Մխիթար Սեբաստացի» կրթահամալիրի

Նախադպրոցական կրթություն

Նախադպրոցական կրթության ծրագիրը (այսուհետ՝ Ծրագիր) կրթահամալիրում իրականացվող    «Ստեղծողի դպրոց. անհատի կրթական պատվեր. մեդիակրթություն» (պետական այլընտրանքային) կրթական ծրագրի բաղկացուցիչն  է:

Նախակրթարանն իր գործունեության ընթացքում ղեկավարվում է Հայաստանի Հանրապետության oրենսդրությամբ, Կանոնադրությամբ, կրթահամալիրի ներքին կարգապահական կանոններով, կրթահամալիրի զարգացման ծրագրով, դպրոց-պարտեզի կանոնադրությամբ, զարգացման ծրագրով:

Նախակրթարանն իրականացնում է նախադպրոցականի (այսուհետև՝ սան) խնամք, զարգացում, ուսուցում նրա տարիքային առանձնահատկություններին համապատասխան հիգիենիկ, անվտանգ զարգացնող մոդել միջավայրում:

**Նախակրթարանի սանը**

Նախակրթարան ընդունվում են 2-5 տարեկան այն երեխաները, որոնց ծնողները (սանի օրինական ներկայացուցիչ) ընտրում են կրթական ծրագիրը և Դպրոցի ղեկավարի հետ կնքում են Պայմանագիր խնամքի, զարգացման, ուսուցման մասին:

**Նախակրթարանային խմբերի գործունեության կազմակերպում**

Նախակրթարանային խմբերը գործում են կրթահամալիրի դպրոց-պարտեզների կազմում:  
 Խմբերը տարատարիք են:

Խմբերի սաների թիվը չի գերազանցում 25-ը:

Խմբում աշխատում են դաստիարակը և օգնականը, որոնց մանկավարժական կրթություն (բարձրագույն կամ միջնակարգ մասնագիտական) ունենալը պարտադիր է:

Նախակրթարաններն աշխատում են ամեն օր, բացի շաբաթ և կիրակի օրերից:

ժամը 9.00-17.00՝ երեքանգամյա սնունդով, և ծնողը (սանի օրինական ներկայացուցիչ) վճարում է ամսական 20.000 դրամ

կամ9.00 - 13.00՝ երկանգամյա սնունդով և ծնողը վճարում է 15.000 դրամ:

Ռեժիմն ընտրում է ծնողը, ամսական կամ տարեկան վճարը կատարում է փոխանցումով մինչև ընթացիկ ամսվա 5-ը:

Որպես լրացուցիչ ծառայություն ծնողի պատվերով սանի խնամքը կազմակերպվում է նաև ժամը 17.00-ից հետո, շաբաթ կիրակի օրերին, որի համար տնօրենի հետ ծնողը կնքում է լրացուցիչ պայմանագիր:

Վարձավճարի 80%-ը ծախսվում է սննդի կազմակերպման համար

10%-ը՝ միջավայրի զարգացման, ուսումնական միջոցների և գործիքների համար

5%-ը՝ աշխատողների խարախուսման համար

5%-ը՝ կրթահամալիրի զարգացման համար:

Շաբաթվա սննդացանկը կազմում է Ծրագրի բուժքույրը՝ տնօրենի, դաստիարակի և խոհարարի հետ խորհրդակցելով, և տեղադրում դպրոցի ենթակայքում:

Նախակրթարանային խմբերի գործունեությունը իրականացվում է կրթահամալիրի տարեկան ուսումնական օրացույցով, կրթահամալիրի խորհրդում հաստատված ուսպլանով և ըստ դրանց դաստիարակի կազմած աշխատանքային նախագծով:

Դպրոցի ենթակայքում խումբն ունի իր ուսումնական բլոգը:

Ծրագրային, ուսումնական նյութերը (ձայնադարան, աուդիո-վիդեո ընթերցումներ, խաղադարան), իրականացված նախագծերի արդյունքները՝ որպես ուսումնական նյութ, ներկայացվում են ,,Պարտեզ.. ամսագրում:

Սանի խնամքը, զարգացումն ու ուսուցումը կազմակերպվում է ծրագրված-ազատ գործունեության միջոցով մոդել խմբասենյակում, բակ պարտեզում, (ամառային լողափ, լող, հեծանիվ, զարգացնող խաղեր, ուսումնական ճամփորդություններ), մարզասրահում, հնագիտական վայրերում, թատրոններում կրթահամալիրի ուսումնական օրացույցով որոշված ծեսերի, տոների, ստուգատեսների իրականացմամբ.

Սանի զարգացումը կազմակերպվում ուսուցման թվային միջոցների` պրոյեկտորի, ֆոտոխցիկի, ձայնագրիչի, համացանցի կիրառմամբ:

Նախակրթարանը ապահովում է կրթական բաց համայնքի ձևավորումը և զարգացումը:   
Շաբաթ օրերին կազմակերպվում են նախակրթարանների աշխատողների մասնագիտական զարգացման դասընթացներ:

**Սաների գործունեության  կազմակերպմանը ներկայացվող պահանջներ**  
Գործունեության ընտրության ազատության ապահովում ազատ ինքնաբուխ ինքնակազմակերպվող խաղ-աշխատանքի միջոցով  
սաների ինքնուրույնության, ինքնակազմակերպման, ինքնասպասարկաման, ինքնաբավության ապահովում

Գործունեության տարբեր ձևերի ինտեգրում  
Ստեղծագործում  
Համագործակցային աշխատանքի կազմակերպում  
Սանի անհատական գործունեության հնարավորության ապահովում  
Բացօթյա գործունեության կազմակերպում  
ՏՀՏ միջոցների ամենօրյա  նպատակային կիրառում

**Սաների հաճախումների հաշվառում**Սաների հաճախումների հաշվառումը կատարում է դաստիարակը կամ օգնականը. ամեն օր էլեկտրոնային մատյանում մինչև ժամը 10.00, նշում է բացակայությունների պատճառները:  
Գրասենյակի ղեկավարը, բուժքույրը (բժիշկը), խոհարարը ուսումնասիրում են մատյանի տվյալները և իրականացնում համապատասխան գործողություններ ըստ կարգի:   
Խմբում արտակարգ դեպքի՝ կապի ընդհատման, համակարգչի խափանման դեպքում դասավանդողն ըստ կարգի անմիջապես այդ մասին տեղեկացնում է գրասենյակի (ծրագրի) ղեկավարին, հաճախումների հաշվառման տեղեկությունը հաղորդում բանավոր կամ հեռախոսով:   
Արտակարգ պայմաններում՝ դպրոցում էլեկտրական հոսանքի կամ ինտերնետ կապի բացակայության դեպքում, գրասենյակի ղեկավարը նախակրթարանի սաների հաճախման հաշվառումը անձամբ է կատարում և տվյալներն հաղորդում բուժքրոջն ու խոհարարին:   
Դաստիարակը էլեկտրոնային մատյանում գրանցումն անում է, հենց որ դա հնարավոր է դառնում։   
Սաների տեղեկատուն վարում է (կազմում և փոփոխությունները օպերատիվ գրանցում է) ուսուցողական ծրագրի գրասենյակի ղեկավարը: Տեղեկատուն լինում է ուսուցողական ծրագրի գրասենյակում, մանկավարժության կենտրոնում, կրթահամալիրի տեղեկատուում, տնօրենի գրասենյակում:  
Ուսուցողական ծրագրի ղեկավարը ամեն շաբաթ ստուգում է խմբերի մատյանները, մատյանում գրանցում իր դիտողությունները:

**Սաների զարգացման գրանցում և գնահատում**   
Դաստիարակը տարվա ընթացքում երկու անգամ լրացնում է սանի թերթիկը, որտեղ գրանցվում են սանի ֆիզիկական և առողջական ֆիզիոլոգիական, տվյալները,  դրանց զարգացումն ու փոփոխությունները, ընտանեկան վիճակը,   ընտանիքի անդամների տվյալները: Առաջին անգամ այն լրացվում է սանի ընդունվելիս, այնուհետև՝ ամեն ամիսը մի անգամ:   
Տարվա ընթացքում 2 անգամ լրացնում է սանի գործունեության գնահատման սանդղակը, որտեղ նշվում է սանի հմտությունների ու կարողությունների զարգացումը, կազմվում է սանի անհատական լուսանկարվում է կամ  նկարահանվում:

**Սաների գործունեության դիտարկում**

Սաների դիտարկումը կատարում է խմբի ծրագրի ղեկավարը` դաստիարակը:

Ուսուցողական ծրագրի ենթակայքի նախակրթարան բաժնում տեղադրված **դիտման մատյանում** ամեն սան ունի իր էջը, որտեղ դաստիարակը գրանցում է իր դիտարկումները:

Էջը մատչելի է սովորողի ծնողին, դասարանում դասավանդողներին, որոնք նույնպես այնտեղ լրացնում են իրենց դիտարկումները, հարցերը:

Էջի բաղկացուցիչներն են.

* ինքնուրույնություն
* խոսք, խոսքի զարգացում
* մաթեմատիկական հասկացությունների ձևավորում
* բնագիտություն
* երաժշտություն
* տեխնոլոգիա
* սոցիալական շփում
* ֆիզիկական զարգացում, խաղեր, հիգիենա
* ուսճամփորդություններ
* բացակայություն:

Դաստիարակն ամեն օր համապատասխան գրանցում է կատարում սանի էջում: Եթե տվյալ օրը սանին վերաբերող գրանցման նյութ չկա, գրանցում չի կատարվում:

**Կարևորվում  են**

սաների անհատականության հարգումն ու   զարգացումը

սաների՝ խմբով և անհատապես աշխատելու ունակությունների ձևավորում

իր միջավայրը    խնամելու սովորության ձևավորումը:

**Դպրոցի ղեկավարը**

սաներին ընդունում է Նախակրթարան.   
վերահսկողություն է իրականացնում խմբերի գործունեության բովանդակության, սաների զարգացման նկատմամբ .  
ապահովում է սաների առողջ և անվտանգ սնունդը՝ հիգիենիկ պայմաններում հիգիենիկ և անվտանգ պարագաներով, հաստատում է կերակրացանկը.  
սովորողի առողջության պահպանման, ֆիզիկական ու մտավոր զարգացման դժվարությունները կանխարգելելու, վերականգնելու նպատակով տարին առնվազն մեկ անգամ սահմանված կարգով կամակերպում է բժշկական (պրոֆիլակտիկ)հետազոտություն.   
ապահովում է սահմանված կարգով պարտադիր գործածության երաշխավորված փաստաթղթերի  վարումը և պահպանումը:

**Խմբի դաստիարակը և դաստիարակի օգնականը (այսուհետ՝ օգնական):** Խմբի սաների գործունեության կազմակերպիչն ու Ծրագրի իրականացման   պատասխանատուն դաստիարակն ու օգնականն են:   
Դաստիարակն ու օգնականն աշխատում են համատեղ. նրանք սաների գործունեության կազմակերպումն ու խնամքն իրականացնում են միասին:

Դաստիարակն ու օգնականը **(այսուհետ՝ դաստիարակ)** ապահովում են   հիգիենիկ զարգացնող միջավայր:  
 Դաստիարակը

խմբի միջավայրի և խմբում ծրագրի իրականացման պատասխանատուն է

սաների ապահովության, անվտանգ գործունեության երաշխավորը

ապահովում է ֆիզիկական և սոցիալական զարգացնող միջավայր`

անընդհատ հարստացնում, ավելի բազմազան է դարձնում այդ միջավայրը` դիտարկելով սաների գործունեությունը, ճշտելով նրանց հետաքրքրությունները` նպաստում է դրանց բավարարմանը:   
Դաստիարակի աշխատանքային գործունեությունն արտացոլվում է Skydrive-ում և խմբի բլոգում:   
Դաստիարակը ամենաուշը մի օր առաջ իր էջում տեղադրում է օրվա աշխատանքային նախագիծը, Օրվա վերջում, ամենաուշը հաջորդ օրը, դաստիարակն իր էջում կամ օրագրում ամփոփում է օրվա աշխատանքն ըստ նախագծի.   
դիտարկում, եզրահանգումներ է կատարում, դրանք հաշվի առնելով՝ կազմում է կամ լրամշակում է հաջորդ օրվա աշխատանքային նախագիծը:   
Գործունեության արդյունքում ստեղծված նյութերը՝ օրվա գործունեությունն , հետաքրքիր միջադեպերի, ծրագրային նյութեր, խմբին և իր աշխատանքին առնչվող այլ թեմաներ, տեղադրում են խմբի բլոգում և դպրոցի ենթակայքում:

Խմբին վերաբերող կամ խմբի ստեղծած նութերը կրթահամալիրի կայքում տեղադրում է տնօրենը:

**Դաստիարակին ներկայացվող պահանջներ**

Ազատ տիրապետում է հայերեն գրավոր և բանավոր խոսքին.

Ունի մասնագիտական, երաժշտական կրթություն.

տեխնիկապես գրագետ է՝ տիրապետում է թվային գործիքներին, դրանք կիրառում է իր աշխատանքում.

տիրապետում է կրթահամալիրում կիրառվող համակարգչային ծրագրերին, օգտվում է ինտերնետից.

ունի բլոգ, որը կարող է խմբի բլոգը լինել և ամեն օր օգտվում է դրանից.

համացանցի, բլոգի, skydrive-ի, hօtmail –ի միջոցով կազմակերպում է ծնողական կրթություն, տեղեկատվություն, ծնողների, սաների հետ միասնական աշխատանքներ է ստեղծում.

գիտի կրթահամալիրում իրականացվող այլընտրանքային ծրագրերը.

կատարում է հետազոտական աշխատանքներ, ուսումնասիրություններ.

կարողանում է արդյունավետ կազմակերպել իր և սաների գործունեությունը.

տարբեր ծրագրերով ուսումնական նյութեր, խաղեր, է ստեղծում սաների զարգացման, սեփական ինքնակրթության համար.

մասնակցում է կրթահամալիրյան բոլոր ուսումնահետազոտական –ծրագրային միջոցառումներին՝ ստուգատես, փառատոն, մրցույթներ, օլիմպիադաներ:

անգիր գիտի նախակրթարանում ուսուցանվող նյութը` գրական և բանահյուսական ստեղծագործությունները, երգերը, խաղերը.

մասնակցում է տարբեր մրցույթների, ստուգատեսների, ստեղծում է ուսումնական նյութեր, ֆիլմեր, ծնողի և սաների հետ ստեղծում է խմբի, սաների, ծնողների, իր գործունեությունը լուսաբանող նյութեր, ամեն օր սպասարկում է կայքը

լողում է, զբաղվում մարմնակրթությամբ:

Ուղղորդում է երեխայի գործունեությունը` նպաստելով նրա ֆիզիկական, մտավոր, հոգևոր, սոցիալական զարգացմանը:

**Դաստիարակը**

* տեխնոլոգիապես գրագետ,
* լողացող,
* երգող-պարող,
* նկարող,
* հետազոտող, ուսումնասիրող,
* ակտիվ, նախաձեռնող, ստեղծագործող,
* ֆիզիկապես և մտավոր զարգացող,
* անընդհատ կրթվող անհատ է:

Երեխայի ազատ, ինքնաբուխ գործունեության ակտիվ մասնակիցն է, դիտարկողը

Հետաքրքրում է, շահագրգռում, ոգևորում, խրախուսում է երեխային, մղում ավելին անելու. օգնում է երեխային` բացահայտելու իր ողջ ներուժը : Խրախուսում է իր սաներին, ոգևորում, ամբողջովին ինքնադրսևորվելու հնարավորություն է ստեղծում, նպաստում է նրա անհատական հնարավորությունների ու ճանաչողական զարգացմա ը, նպաստելով առաջընթացին, ինքնավստահության զարգացմանը, նրա կայացմանը:

Հարգում է երեխայի ազատությունը և արժանապատվությունը. երեխայի հետ վարվում է մեծի նման, նրան վերաբերող հարցերը քննարկում է նրա հետ:

**Դաստիարակի զարգացումը**

Մասնակցում է մասնագիտական որակավորման բարձրացման սեմինար- պարապմունքների:

Մասնակցում է կրթական տարբեր նախագծերի, վերապատրաստումների

զբաղվում է հետազոտական աշխատանքով

զբաղվում է ինքնակրթությամբ

Հոդվածներ է գրում, հետազոտական աշխատանք է կատարում

Դաստիարակը իր սաների ծնողական կրթության կազմակերպիչն է:

**Բուժքույրը** (բժիշկը)պատասխանատու է հիգիենիկ միջավայրի ապահովման, պահպանման համար  
սաների առողջական վիճակի հսկողության, կարգավորման համար.  
շաբաթը 2 անգամ ստուգում է սաների մարմնի հիգիենան, մաշկի վիճակը:   
սաների առողջական վիճակի հետ կապված արտակարգ պատահարների դեպքում ըստ կարգի իրականացնում է անհրաժեշտ գործողություններ, ձեռնարկում է համապատասխան միջոցներ.  
վարակիչ հիվանդությունների, ինֆեկցիայի այլ վտանգավոր հիվանհությունների հայտնաբերման, վնասվածքների և այլ առողջական խնդիրներ առաջանալու դեպքում բուժքույրը (բժիշկը) այդ մասին տեղյակ է պահում ուսումնական ծրագրի ղեկավարին, որն էլ գործում է ըստ կարգի.  
վերահսկում է բաց և փակ լողավազանների, լողափերի հիգիենիկ շահագործումը   
 դպրոցի ենթակայքի համապատասխան բաժնում տեղադրում է  խոհարարի կողմից ներկայացրած և Դպրոցի ղեկավարի  հաստատած մեկշաբաթյա  (կամ ամենաուշը մի օր առաջ)  կերակրացանկը.  
հետևում է առողջ, որակյալ սննդի կազմակերպմանը.  
դաստիարակի հետ հետևում է սաների ֆիզիկական աճին, առողջական վիճակին, տարեկան 2 անգամ չափումներ և դիտարկումներ է կատարում և տվյալները գրանցում Սանի թերթիկում.   
մասնակցում է մեծահասակների կրթության իրականացմանը:

**Ծնող (օրինական ներկայացուցիչ). ծնողական խորհուրդ**Ծնողը ծանոթ է Ծրագրին, տեղյակ է նախակրթարանի գործունեությանը:

Ծնողը ոչ միայն պատվիրատու է, գործընկեր, այլև իր երեխային վերաբերող նյութի յուրացնողը, իրագործողն ու տարածողն է:

Ծնողի կրթության կազմակերպման պատասխանատուներն են նախակրթարանի ղեկավարը, մասնագետները և դաստիարակը:

Նախակրթարանը, որպես Ծնողի իրազեկման դպրոց, ապահովում է ծնողի

1. մասնակցությունը զարգացնող միջավայրի ստեղծմանը, երեխայի գործունեության կազմակերպմանն ու ընթացքին,

2. մանկավարժական իրազեկումը, ծնողի գործունեությունը՝ որպես մեծահասակների և սաների իրազեկող- ուսուցանող

3. անհրաժեշտ խորհրդատվություն:

Նրա մասնակցությունը երեխայի միջավայրի և գործունեության կազմակերպմանը միջոցառում չէ, այլ առօրյա, կենսաձև:

Նախակրթարանային գործունեության արդյունավետ կազմակերպման, զարգացման ծրագրերին աջակցելու և համայնքի հետ արդյունավետ համագործակցություն ապահովելու նպատակով ձևավորվում է ծնողական խորհուրդներ:  
Նախակրթարանի ծնողական խորհուրդը կազմավորվում է սաների ծնողներից: Ծնողական խորհրդի նախագահը ընտրվում է բաց քվեարկությամբ, ձայների պարզ մեծամասնությամբ:

**Նախակրթարանի սանը**    
ինքնուրույն, ինքնակազմակերպվող, ինքնաբավ, իր պահանջմունքներն ու հետաքրքրությունները բավարարող  
թվային տեխնիկային սովոր, դրնացից օգտվող (ինքնուրույն կամ մեծի օգնությամբ)  
սոցիալապես ակտիվ, շփվող, հետաքրքրասեր  
զննելու, դիտելու, իր զարգացմանն համապատասխան եզրակացություններ անելու  ունակ   
առողջ, շարժուն, ճարպիկ, լողացող, հեծանիվ վարող  
հիգիենայի պայմաններին ծանոթ, դրանք պահպանող անձ է:

**Ամառային պարտեզ-լողափ**

Ամառային լողափի կազմակերպման պատասխանատուն մասնաճյուղի ղեկավարն է:

Լողափի հիգիենիկ վիճակի վերահսկողըև պատասխանատուն բուժքույրն է:

Բուժքույրը

* ամեն օր ենթակայքի Նախակրթարան բաժնում տեղեկություն է տեղադրում լողափի հիգիենիկ վիճակի մասին.
* Ջուր՝  օրվա սկզբում և վերջում
* Ջրի ջերմաստիճանը օրվա սկզբում և կեսօրին
* ջրի թափանցիկությունը
* հոտը
* օտար մարմինների, նյութերի առկայությունը ջրում
* օդի ջերմաստիճանը՝ առավոտյան, ցերեկը` սաների լողալուց առաջ
* լողացող սաների թիվը
* չլողացող սաների անունները, չլողալու պատճառը
* տեղեկատվություն պատահարների և իրականացված գործողությունների մասին
* խորհրդատվություն:

**Դաստիարկը , օգնականը**

* լողափին համապատասխան լողափային հագուստով են
* ոչ միայն սաների գործունեության կազմակերպիչն են, այլև ակտիվ մասնակիցը, լողացողը:

Դեղինով նշվածները քննարվելիք թեմաներ են